《咏怀》
唐代·徐夤

愁花变出白髭须，半世辛勤一事无。道在或期君梦想，

贫来争奈鬼揶揄。马卿自愧长婴疾，颜子谁怜不是愚。

借取秦宫台上镜，为时开照汉妖狐。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。